Santalaloj

La santalaloj () estas planta ordo el la dukotiledonaj angiospermoj. Tiu ordo enhavas 7 familiojn, ĉirkaŭ 180 genrojn kaj preskaŭ 2200 speciojn. Ĝia tipa genro estas santalosantalo en PIV ĉe vortaro.net.

Tiu plantoj havas sufiĉe kosmopolitan distribuon sed fortan koncentriĝon en tropikaj kaj subtropikaj regionoj.

La plimulto de la santalaloj havas senŝelajn semojn, kio nekutimas inter la angiospermoj. Multaj membroj estas parazitaj plantoj, plejparte duon-parazitaj, kapablaj mem krei sukerojn per fotosintezo sed prenantaj akvon kaj mineralojn helpe de la tigoj aŭ radikoj de aliaj plantoj; iuj (ekz. Arceuthobium) estas devigaj parazitoj, kun malalta procentaĵo de klorofilo en siaj ŝosoj (kvino ĝis dekono de tio trovebla en la histoj de la gastiganta planto), kio devigas al ili preni la plimulton de siaj nutraĵoj el la histoj de la gastiganto.

 Taksonomio 
 Laŭ la sistemo de Cronquist (1981) 
La sistemo de Cronquist (1981) difinis la membrecon de la santalaloj jene:
 ordo Santalales
 familio Medusandraceae
 familio Dipentodontaceae
 familio Olacaceae
 familio Opiliaceae
 familio Santalaceae santalacoj
 familio Misodendraceae
 familio Loranthaceae lorantacoj
 familio Viscaceae viskacoj
 familio Eremolepidaceae
 familio Balanophoraceae

 Laŭ la sistemo de APG 
La sistemo APG II de 2003 (same kiel la sistemo APG de 1998) jene klasigas la ordon laŭ membreco:
 ordo santalaloj Santalales
 familio lorantacoj - Loranthaceae
 familio Misodendraceae
 familio Olacaceae
 familio Opiliaceae
 familio santalacoj Santalaceae

La AP-retejo AP-Website indikas ke ankaŭ la familio Balanophoraceae devus esti en ĉi tiu ordo (post APG II). Ĝi ankaŭ indikas ke Olacaceae (en la senco de APG II) ne estas bona familio, kaj oni devus dissplitigi ĝin.

En la sistemo de APG, la familioj de viskacoj kaj Eremolepidaceae estas jam en la familio santalacoj. APG II konsideras la genrojn Dipentodon (Dipentodontaceae) kaj Medusandra (familio Medusandraceae) esti senlokaj (kiel ankaŭ la familio Balanophoraceae, nun verŝajne enfamiliiga denove; vidu supre).
En la familio Medusandraceae estas du genroj: Soyauxia kaj Medusandra. Genetikaj esploroj nun lokigas la unuan en la familion Peridiscaceae de la ordo de saksifragaloj kaj la unuan en la ordo de malpigialoj proksime al Passifloraceae-Turneraceae-Malesherbiaceae. La ĉina monotipa genro Dipentodon estas proksima al Tapiscia, kaj oni proponas ke ĝi konsistigu novan ordon kun la nomo Huerteales kune kun Tapisciaceae kaj la genro Perrottetia (antaŭe lokita en la familio Celastraceae).

 Laŭ WFO kaj TPL 
Laŭ World Flora Online kaj The Plant List (14 jun. 2020)Santalales ĉe World Flora OnlineAngiosperms ĉe The Plant List, jen ĉi-sube la listo de la akceptitaj taksonoj, kaj ties Esperantaj nomojListo de plantoj baza ĉe Google Sheets:

 Angiospermae - angiospermoj
 Santalales R.Br. ex Bercht. & J.Presl - santalaloj
 Balanophoraceae Rich. - balanoforacoj
 Loranthaceae Juss. - lorantacoj
 Misodendraceae J.Agardh - mizodendracoj
 Olacaceae R.Br. - olakacoj
 Opiliaceae Valeton - opiliacoj
 Santalaceae R.Br. - santalacoj
 Schoepfiaceae Blume - ŝepfiacoj

 Referencoj 

Kategorio:Magnoliofitoj
Kategorio:Santalaloj